Държавен вестник, бр. 31, 2025 г., стр. 17

БРОЙ  31	
Д Ъ Р Ж А В Е Н  В Е С Т Н И К 	
СТР.  17   
20. „Платежен терминал“ е устройство, 
чиято основна цел е да направи възможно 
извършването на плащания чрез използването 
на платежни инструменти съгласно § 1, т. 30 
от допълнителните разпоредби на Закона за 
платежните услуги и платежните системи 
на физическо място на продажба, но не във 
виртуална среда.
21. „Повторно“ е нарушението, извършено 
в едногодишен срок от влизането в сила на 
наказателното постановление, с което на на­
рушителя е наложено наказание за същото 
по вид нарушение.
22. „Помощна технология“ е всяко изделие, 
част от оборудване, система за услуги или 
продукти, включително софтуер, който се из­
ползва за повишаване, поддържане, замяна или 
подобряване на функционалните способности 
на хора с увреждания или за облекчаване и 
компенсиране на недостатъчност, ограничения 
на дейност или участие.
23. „Потребител“ е всяко физическо лице, 
което закупува съответния продукт или полу­
чава съответната услуга с оглед на цели извън 
неговата търговска или стопанска дейност, 
занаят или професия.
24. „Потребителска компютърна хардуерна 
система с общо предназначение“ е комбина­
цията на хардуер, съставляваща завършен
компютър, която се отличава с многофунк­
ционалния си характер, способността си да 
изпълнява с подходящ софтуер най-често 
срещаните задачи за компютърна обработка, 
зададени от потребителите, и която е пред­
назначена да бъде управлявана от потреби­
телите; включително персонални компютри, 
по-специално настолни компютри, преносими 
компютри, смартфони и таблети.
25. „Потребителски банкови услуги“ е 
предоставяне на потребителите на следните 
банкови и финансови услуги:
а) договори за кредит, обхванати от Закона 
за потребителския кредит или Закона за кре­
дитите за недвижими имоти на потребители;
б) услугите по чл. 6, ал. 2, т. 1, 2, 4 и 5 и 
ал. 3, т. 1, 2, 4 и 5 от Закона за пазарите на 
финансови инструменти;
в) платежните услуги по чл. 4 от Закона 
за платежните услуги и платежните системи;
г) услуги, свързани с платежната сметка 
съгласно § 1, т. 60 от допълнителните раз­
поредби на Закона за платежните услуги и 
платежните системи, и
д) електронните пари съгласно чл. 34 от 
Закона за платежните услуги и платежните 
системи.
26. „Потребителско крайно оборудване с 
интерактивни възможности за компютърна 
обработка, използвано за достъп до аудио-ви­
зуални медийни услуги“ е оборудване, чиято 
основна цел е да предоставя достъп до ау­
дио-визуални медийни услуги.
27. „Предоставяне на пазара“ е всяка дос­
тавка на продукт за дистрибуция, потребление 
или използване на пазара на Европейския 
съюз в процеса на търговска дейност срещу 
заплащане или безплатно.
28. „Производител“ е всяко физическо или 
юридическо лице, което произвежда продукт 
или което възлага проектирането или произ­
водството на продукт и предлага този продукт 
на пазара със своето име или търговска марка.
29. „Пускане на пазара“ е предоставянето 
на продукт на пазара на Европейския съюз 
за първи път.
30. „Регионални транспортни услуги“ са 
транспортни услуги за превоз на пътници 
с влакове, автобуси, метро, трамваи и тро­
лейбуси, чиято главна цел е задоволяване 
транспортните потребности на даден регион, 
включително трансграничен.
31. „Служба за спешно реагиране“ е служ­
ба за спешно реагиране съгласно § 1, т. 64а 
от допълнителните разпоредби на Закона за 
електронните съобщения.
32. „Спешно повикване“ е спешно повик­
ване съгласно § 1, т. 74 от допълнителните 
разпоредби на Закона за електронните съ­
общения.
33. „Текст в реално време“ е разговор под 
формата на текст от точка до точка или в 
рамките на конферентна връзка с множество 
точки, при който подаваният текст се изпраща 
по начин, който се възприема от получателя 
като непрекъсната комуникация с предаване 
на текста символ по символ.
34. „Техническа спецификация“ е техничес­
ка спецификация съгласно чл. 2, точка 4 от 
Регламент (ЕС) № 1025/2012 на Европейския 
парламент и на Съвета от 25 октомври 2012 г. 
относно европейската стандартизация, за из­
менение на директиви 89/686/ЕИО и 93/15/
ЕИО на Съвета и на директиви 94/9/ЕО, 94/25/
ЕО, 95/16/ЕО, 97/23/ЕО, 98/34/ЕО, 2004/22/
ЕО, 2007/23/ЕО, 2009/23/ЕО и 2009/105/ЕО 
на Европейския парламент и на Съвета и за 
отмяна на Решение 87/95/ЕИО на Съвета 
и на Решение № 1673/2006/ЕО на Европей­
ския парламент и на Съвета (ОВ, L 316/12 от 
14 ноември 2012 г.), наричан по-нататък „Рег-­
ламент (ЕС) № 1025/2012“, която осигурява 
изпълнението на изискванията за достъпност, 
приложими към даден продукт или услуга.
35. „Упълномощен представител“ е всяко 
физическо или юридическо лице, установено 
в Европейския съюз, което е упълномощено 
писмено от производител да действа от негово 
име във връзка с определени задачи.
36. „Услуга за цялостен разговор“ е услу­
га за цялостен разговор съгласно § 1, т. 72б 
от допълнителните разпоредби на Закона за 
електронните съобщения.